Søndag middag begyndte familien at lede efter den 80-årige Ruth Iliana Odgaard, som bor i en lejlighed Mellem Broerne i Nørresundby, og senere søgte politiet med hunde. I dag fortsætter eftersøgningen. - Vi gennemsøgte området i går, men da var der mørkt, så vi tager en tur igen i dag, fortæller politikommissær Kaj Verner Jensen til TV2/Nord. Fredag eftermiddag talte Ruth Iliana Odgaard i telefon med en veninde, og det er indtil videre det sidste livstegn, man har fra kvinden. Søndag middag meldte familien kvinden forsvundet. Indtil videre er der ikke kommet henvendelser fra offentligheden, men har man oplysninger, kan man kontakte Nordjyllands Politi på 114. Ruth Iliana Odgaard er svagt gående, har halvtlangt lysblond hår, har briller og bruger stok, og så er hun iført pelsfrakke og pelshue

Opsummering:
I øjeblikket søger hundepatruljer fra Nordjyllands Politi efter den 79-årige Ruth Iliana Odgaard i Nørresundby. Siden fredag har hun ikke givet livstegn fra sig.